钦定古今图书集成/明伦汇编/官常典/第250卷 > 《为周帝加隋公大丞相诏》隋·李德林
## 钦定古今图书集成/明伦汇编/官常典/第250卷 > 《为周帝加隋公大丞相诏》隋·李德林

假黄钺、“使持节、左大丞相、都督内外诸军事、上柱国、
大冢宰、隋国公坚，感山河之灵，应星辰之气，道高雅
俗，德协幽显，释巾登仕，搢绅倾属，开物成务，朝野成
风。受诏先皇，弼谐寡薄，合天地而生万物，顺阴阳而
抚四裔。近者内有艰虞，外闻妖寇，以鹰鹯之志，运帷
帐之谋，行两观之诛，扫万里之外，遐迩清肃，寔所赖
焉。四海之广，百官之富，俱禀大训，咸餐至道。治定功
成，栋梁斯托，神猷威德，莫二于时。可授大丞相，罢左
右丞相之官，馀如故。”